
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 227 

5 Φεβρουάριου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Όργανα που αποφασίζουν ή γνωμοδοτούν και ειδι¬ 
κές ρυθμίσεις σε θέματα μελετών που εκπονού¬ 
νται και έργων που εκτελούνται από την εταιρεία 
«ΣΤΑΘΕΡΕΣ ΣΥΓΚΟΙΝΩΝΙΕΣ Α.Ε.» (ΣΤΑ.ΣΥ. Α.Ε.).. 1 

Καθορισμός κομίστρου για Επιβατηγό Δημόσιας 


Χρήσης αυτοκίνητα - ΤΑ=Ι (ΕΔ.Χ.- ΤΑ=Ι). 2 

ΑΠΟΦΑΣΕΙ Σ 

Αριθμ. Α- 56083/4953 (1) 


Όργανα που αποφασίζουν ή γνωμοδοτούν και ειδικές 
ρυθμίσεις σε θέματα μελετών που εκπονούνται και 
έργων που εκτελούνται από την εταιρεία «ΣΤΑΘΕ¬ 
ΡΕΣ ΣΥΓΚΟΙΝΩΝΙΕΣ Α.Ε.» (ΣΤΑ.ΣΥ. Α.Ε.). 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α) του άρθρου 13, παρ. 3 του Ν. 3920/2011 «Εξυγίανση, 
αναδιάρθρωση και ανάπτυξη των αστικών συγκοινωνιών 
Περιφέρειας Αττικής και άλλες διατάξεις» (Α'/33), όπως 
προστέθηκε με τις διατάξεις της παρ. 3, του άρθρου 100, 
του Ν. 4199/2013 «Δημόσιες υπεραστικές οδικές μεταφο¬ 
ρές επιβατών - Ρυθμιστική Αρχή Επιβατικών Μεταφορών 
και άλλες διατάξεις» (Α7216), 
β) του Ν. 1418/84 «Δημόσια έργα και ρυθμίσεις συνα¬ 
φών θεμάτων» (Α'/23), όπως αυτός κωδικοποιήθηκε με 
το Ν. 3669/2008 (Α7116) και ισχύει, 
γ) του Ν. 3316/2005 (Α'42), όπως ισχύει, 
δ) του άρθρου 90 του Π.Δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α798), 

ε) της κοινής υπουργικής απόφασης με αριθμ. 
28737/2637/10-6-2011 περί «Πράξης Συγχώνευσης των 
Ανωνύμων Εταιρειών ΑΜΕΛ Α.Ε., ΗΣΑΠ Α.Ε. και ΤΡΑΜ 
Α.Ε. - Μετονομασία νέας Ανώνυμης Εταιρείας σε ΣΤΑΣΥ 
Α.Ε.» (Β71454). 

2. Την με αριθμ. Α- 17040/1809/6-6-2013 (Β71372) από¬ 
φαση του Υπουργού Υποδομών, Μεταφορών και Δικτύ¬ 
ων, με την οποία τέθηκε σε ισχύ το τροποποιημένο και 
κωδικοποιημένο Οργανόγραμμα της ΣΤΑ.ΣΥ. Α.Ε. 


3. Το άρθρο 1 του Π.Δ. 85/2012 (Α7141), όπως αντικα- 
ταστάθηκε με τις διατάξεις του άρθρου 1 του Π.Δ. 118/ 
25-6-2013 (Α7152). 

4. Την υπ’ αριθμ. 329/3-7-2013 απόφαση του Πρωθυ¬ 
πουργού και του Υπουργού Υποδομών, Μεταφορών και 
Δικτύων «Καθορισμός αρμοδιοτήτων Υφυπουργού Υπο¬ 
δομών, Μεταφορών και Δικτύων Μιχαήλ Παπαδόπουλου» 
(Β71655), όπως τροποποιήθηκε με την υπ’ αριθμ. 1208/ 
10-7-2013 όμοια (Β71718). 

5. Το με αριθμ. 16431/1-11-2013 έγγραφο της ΣΤΑ.ΣΥ. Α.Ε. 

6. Το γεγονός ότι από τις διατάξεις της απόφασης 
αυτής δεν προκαλείται επιπλέον δαπάνη σε βάρος του 
Κρατικού Προϋπολογισμού ή του προϋπολογισμού της 
ΣΤΑ.ΣΥ. Α.Ε., αποφασίζουμε: 

Αρθρο 1 

Αρμόδια Όργανα 

Αρμόδιοι για τη λήψη αποφάσεων κατά τις διατά¬ 
ξεις του Ν. 1418/1984 «Δημόσια έργα και ρυθμίσεις συ¬ 
ναφών θεμάτων» (Α7ΦΕΚ 23), όπως αυτός ισχύει, του 
Ν. 3669/2008 και των Προεδρικών Διαταγμάτων που 
εκδίδονται σε εκτέλεσή τους για τα έργα που εκτελού- 
νται από την εταιρεία «ΣΤΑΘΕΡΕΣ ΣΥΓΚΟΙΝΩΝΙΕΣ Α.Ε.» 
(ΣΤΑ.ΣΥ. Α.Ε.) καθώς και του Ν. 3316/2005 «Ανάθεση και 
εκτέλεση δημοσίων συμβάσεων εκπόνησης μελετών και 
παροχής συναφών υπηρεσιών και άλλες διατάξεις» (Α7 
ΦΕΚ 42), είναι το Διοικητικό Συμβούλιο, ο Πρόεδρος του 
Διοικητικού Συμβουλίου και τα εξουσιοδοτημένα όργανα 
σύμφωνα με τις οργανωτικές διατάξεις της ΣΤΑ.ΣΥ. Α.Ε. 
τα οποία ορίζονται στα επόμενα άρθρα. 

Αρθρο 2 

Ορισμοί 

1. Τα αρμόδια όργανα στα οποία αναφέρεται το προ¬ 
ηγούμενο άρθρο είναι ειδικότερα: 

ί. «Εργοδότης ή Κύριος του Έργου» κατά την έννοια 
του Ν. 1418/1984 και του Ν. 3316/2005 είναι η εταιρεία 
«ΣΤΑΘΕΡΕΣ ΣΥΓΚΟΙΝΩΝΙΕΣ Α.Ε.» (ΣΤΑ.ΣΥ. Α.Ε.) 

μ. «Φορέας κατασκευής του έργου» είναι η εταιρεία 
«ΣΤΑΘΕΡΕΣ ΣΥΓΚΟΙΝΩΝΙΕΣ Α.Ε.» (ΣΤΑ.ΣΥ. Α.Ε.) 

μι. «Προϊσταμένη Αρχή» είναι το Διοικητικό Συμβούλιο 
της ΣΤΑ.ΣΥ Α.Ε με την επιφύλαξη της παραγράφου 2 
του παρόντος άρθρου. 

ίν. «Διευθύνουσα Υπηρεσία» ή «Επιβλέπουσα Υπηρεσία» 
είναι η Διεύθυνση Συντήρησης Υποδομής και Έργων 
της ΣΤΑ.ΣΥ Α.Ε. 

2. Το Διοικητικό Συμβούλιο δύναται να αναθέτει την 
άσκηση αρμοδιοτήτων Προϊστάμενης Αρχής στον Δι- 
ευθύνοντα Σύμβουλο, με δικαίωμα του Διευθύνοντος 
Συμβούλου για περαιτέρω ανάθεση σε άλλα όργανα 
της εταιρείας. 

Άρθρο 3 

Τεχνικό Συμβούλιο 

1. Το Τεχνικό Συμβούλιο συγκροτείται με απόφαση 
του Διοικητικού Συμβουλίου της ΣΤΑ.ΣΥ Α.Ε. και απο- 
τελείται από: 

α. Δύο τεχνικούς υπαλλήλους της ΣΤΑ.ΣΥ Α.Ε δι¬ 
πλωματούχους Ανωτάτων Εκπαιδευτικών Ιδρυμάτων 
οιασδήποτε κατηγορίας και βαθμού, σύμφωνα με τις 
οργανωτικές διατάξεις της ΣΤΑ.ΣΥ Α.Ε. που ορίζονται 
μαζί με τους αναπληρωτές τους με την απόφαση συ¬ 
γκρότησης του συμβουλίου. 

β.'Εναν εκπρόσωπο του Υπουργείου Υποδομών, Με¬ 
ταφορών και Δικτύων, που ορίζεται από τον Υπουργό 
Υποδομών, Μεταφορών και Δικτύων, μαζί με τον ανα¬ 
πληρωτή του, Κλάδου ΠΕ. 

γ.Έναν εκπρόσωπο του Τεχνικού Επιμελητηρίου Ελ¬ 
λάδας (ΤΕΕ) που ορίζεται με απόφαση της Διοικούσας 
Επιτροπής του ΤΕΕ μα τον αναπληρωτή του. 

δ. Ένα στέλεχος της Νομικής Υπηρεσίας της ΣΤΑ. 
ΣΥ Α.Ε που ορίζεται με τον αναπληρωτή του με την 
απόφαση συγκρότησης. 

ε. Έναν εκπρόσωπο των πανελλήνιων εργοληπτικών 
οργανώσεων που υποδεικνύεται μαζί με τον αναπληρω¬ 
τή του από τις οργανώσεις αυτές και ορίζεται ομοίως 
με την απόφαση συγκρότησης. 

2. Με την απόφαση συγκρότησης ορίζονται ο Πρόε¬ 
δρος του Τεχνικού Συμβουλίου και ο Αναπληρωτής του 
από τους υπαλλήλους της περίπτωσης α της προηγού¬ 
μενης παραγράφου. 

3. Καθήκοντα γραμματέα του Τεχνικού Συμβουλίου 
ασκεί υπάλληλος της ΣΤΑ.ΣΥ Α.Ε. οποιοσδήποτε κα¬ 
τηγορίας και βαθμού που ορίζεται με τον αναπληρωτή 
του με την ίδια απόφαση συγκρότησης του συμβουλίου. 

4. Τα θέματα εισηγούνται στο Τεχνικό Συμβούλιο τε¬ 
χνικοί υπάλληλοι του φορέα κατασκευής του έργου 
οιασδήποτε κατηγορίας και βαθμού, οι οποίοι μετέ¬ 
χουν στη συζήτηση άνευ ψήφου και αν είναι μέλη του 
Τεχνικού Συμβουλίου αντικαθίστανται από τους ανα¬ 
πληρωτές τους. 

5. Το Τεχνικό Συμβούλιο είναι σε απαρτία όταν είναι 
παρόντες ο Πρόεδρος ή ο αναπληρωτής του και δύο 
από τα μέλη του. 

6. Οι αποφάσεις και γνωμοδοτήσεις λαμβάνονται με 
απόλυτη πλειοψηφία των παρόντων μελών. Σε περί¬ 
πτωση ισοψηφίας υπερισχύει η ψήφος του Προέδρου. 

7. Το Τεχνικό Συμβούλιο παρέχει τη γνώμη του για 
τα θέματα που ορίζουν οι νόμοι 1418/1984, 3316/2005, 
3333/2005 και τα εκτελεστικά αυτών διατάγματα, όπως 
τροποποιήθηκαν και ισχύουν, καθώς επίσης και για κάθε 
θέμα που παραπέμπεται σε αυτό από το Διοικητικό 
Συμβούλιο, ή άλλο όργανο που ασκεί καθήκοντα «Προ- 
ϊσταμένης Αρχής» κατά τα οριζόμενα στο άρθρο 2 της 
παρούσας απόφασης. Το Διοικητικό Συμβούλιο δύνα- 
ται να αναπέμπει στο Τεχνικό Συμβούλιο θέματα, για 
τα οποία γνωμοδότησε, εφ όσον κρίνει, ότι υφίστανται 
θέματα προς περαιτέρω διερεύνηση. 

8. Όπου, σύμφωνα με τις ως άνω διατάξεις, επιτρέπο¬ 
νται παρεκκλίσεις από αυτές για τη μελέτη και κατα¬ 


σκευή των έργων, οι παρεκκλίσεις αυτές εγκρίνονται, 
μετά από γνώμη του Τεχνικού Συμβουλίου, από το εκά- 
στοτε αρμόδιο όργανο, όπως αυτό ορίζεται από τις 
αυτές ως άνω διατάξεις. 

Αρθρο 4 

Αιτήσεις Θεραπείας 

1. Επί των αιτήσεων θεραπείας του αναδόχου απο¬ 
φασίζει ο Υπουργός Υποδομών, Μεταφορών και Δικτύ¬ 
ων. Σε κάθε περίπτωση η απόφαση επί της αίτησης 
θεραπείας λαμβάνεται μετά από γνώμη του Τεχνικού 
Συμβουλίου. 

2. Οι αιτήσεις θεραπείας απευθύνονται στον Υπουργό 
Υποδομών, Μεταφορών και Δικτύων και επιδίδονται στη 
Διευθύνουσα το έργο Υπηρεσία, ή τη Προϊσταμένη Αρχή. 

Άρθρο 5 
Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 2014 

Ο ΥΦΥΠΟΥΡΓΟΣ 

ΜΙΧΑΗΛ ΠΑΠΑΔΟΠΟΥΛΟΣ 
-♦- 

Αριθμ. Α54501/5518 (2) 

Καθορισμός κομίστρου για Επιβατηγό Δημόσιας 
Χρήσης αυτοκίνητα - ΤΑΞΙ (Ε.Δ.Χ.- ΤΑΞΙ). 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Την παράγραφο 2 του άρθρου 105 του Ν. 4070/2012 
(ΦΕΚ Α7 82) «Ρυθμίσεις Ηλεκτρονικών Επικοινωνιών, Με¬ 
ταφορών, ΔημοσίωνΈργων και άλλες διατάξεις», όπως 
τροποποιήθηκε με την παράγραφο 14 του άρθρου 106 
του Ν. 4199/2013 (Α'/216) «Δημόσιες υπεραστικές οδικές 
μεταφορές επιβατών- Ρυθμιστική Αρχή Επιβατικών Με¬ 
ταφορών και άλλες διατάξεις». 

2. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα», 
όπως κυρώθηκε με το άρθρο πρώτο του Π.Δ. 63/2005 
(ΦΕΚ Α798). 

3. Τις διατάξεις του Π.Δ. 118/2013 (Α'/152) με το οποίο 
τροποποιείται το Π.Δ. 85/2012 (Α'/141) και ιδρύεται το 
Υπουργείο Υποδομών, Μεταφορών και Δικτύων. 

4. Τις διατάξεις της υπ’ αριθμ. 329/3-07-2013 (Β'/1655) 
κοινής απόφασης του Πρωθυπουργού και του Υπουρ¬ 
γού Υποδομών, Μεταφορών και Δικτύων «Καθορισμός 
αρμοδιοτήτων Υφυπουργού Υποδομών, Μεταφορών και 
Δικτύων Μιχαήλ Παπαδόπουλου», όπως ισχύει. 

5. Την υπ’ αριθμ. Α 5790/575/24-04-2009 (Β'/756) από¬ 
φαση του Υπουργού Μεταφορών και Επικοινωνιών «Κα¬ 
θορισμός κομίστρου για επιβατικά αυτοκίνητα δημόσιας 
χρήσης (Ε.Δ.Χ.) αυτοκίνητα» όπως τροποποιήθηκε με 
τις υπ’ αριθμ. Α οικ. 17463/1654/22-04-2010 (Β'/566), οικ. 
Α 26853/2621/6-06-2013 (Β'/1505) και Α οικ. 39707/3690/ 
8-08-2013 (Β'/2046) όμοιές της. 

6. Την ανάγκη ύπαρξης ενιαίου κειμένου ισχύοντος 
κομίστρου για τα Επιβατηγό Δημόσιας Χρήσης αυτο¬ 
κίνητα - ΤΑΞΙ προς διευκόλυνση του επιβατικού κοινού. 

7. Το γεγονός ότι από τις ρυθμίσεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Καθορίζουμε για τα Επιβατηγό Δημόσιας Χρήσης 
αυτοκίνητα - ΤΑΞΙ (Ε.Δ.Χ. - ΤΑΞΙ) όλης της χώρας το 
κάτωθι τιμολόγιο, μη συμπεριλαμβανομένου του Φόρου 
Προστιθέμενης Αξίας (Φ.Π.Α.): 

α. Σταθερό ποσό εκκίνησης της χρέωσης κομίστρου 
σε κάθε έναρξη διαδρομής: 1,05 € 
β. Χρέωση κομίστρου ανά χιλιόμετρο διαδρομής: 
Τιμολόγιο 1: 0,60 € ανά χιλιόμετρο διαδρομής εντός 
της περιμετρικής ζώνης ή εντός των διοικητικών ορί¬ 
ων της έδρας - διοικητικής μονάδας του Ε.Δ.Χ. - ΤΑΞΙ 
αυτοκινήτου, εφόσον δεν υφίσταται περιμετρική ζώνη. 

Τιμολόγιο 2: 1,05 € ανά χιλιόμετρο διαδρομής εντός 
της περιμετρικής ζώνης ή εντός των διοικητικών ορίων 
της έδρας- διοικητικής μονάδας του Ε.Δ.Χ.- ΤΑΞΙ αυτο¬ 
κινήτου, εφόσον δεν υφίσταται περιμετρική ζώνη, για 
τις ώρες 00:00’ έως 05:00’ καθώς και για κάθε χιλιό¬ 
μετρο διαδρομής εκτός της περιμετρικής ζώνης ή των 
διοικητικών ορίων της έδρας- διοικητικής μονάδας του 
Ε.Δ.Χ.- ΤΑΞΙ, εφόσον δεν υφίσταται περιμετρική ζώνη, 
γ. Ελάχιστο κόμιστρο ανά διαδρομή: 
δ.α. για τις έδρες- ενιαίες διοικητικές μονάδες της 
περίπτωσης (β) της παραγράφου 2 του άρθρου 83 του 
Ν. 4070/2012 (Α'/82): 2,80 € 

δ.β. για τις έδρες - διοικητικές μονάδες της λοιπής 
χώρας: 3,00 € 
δ. Ειδικές Επιβαρύνσεις: 

δ.1. Αναμονή: Χρονοχρέωση για το διάστημα όπου το 
Ε.Δ.Χ..- ΤΑΞΙ αυτοκίνητο βρίσκεται σταματημένο κατά 
τη διάρκεια εκτέλεσης της διαδρομής (π.χ. αναμονή 
σε φωτεινούς σηματοδότες κ.λπ.) ή σταθμευμένο, καθ’ 
υπόδειξη του επιβάτη: 9,60 € ανά ώρα. Το Ε.Δ.Χ.- ΤΑΞΙ 
αυτοκίνητο παραμένει υποχρεωτικά σταθμευμένο, για 
την επανεπιβίβαση του πελάτη, επί είκοσι (20) λεπτά 
της ώρας. 

Στις περιπτώσεις όπου το Ε.Δ.Χ. - ΤΑΞΙ αυτοκίνητο 
παραμένει, καθ’ υπόδειξη του επιβάτη, σταθμευμένο σε 
σημείο εκτός των ορίων της έδρας- διοικητικής μονάδας 
για χρονικό διάστημα πλέον του εικοσαλέπτου, τότε 
πέραν της ειδικής επιβάρυνσης των 9,60 € ανά ώρα 
εισπράττεται, κατόπιν ελεύθερης συμφωνίας μεταξύ 
του οδηγού του αυτοκινήτου και του επιβάτη, επιπλέον 
κόμιστρο κατ’ ανώτατο όριο 25 € ανά ώρα, συμπεριλαμ¬ 
βανομένου του Φ.Π.Α. 

δ.2. Μεταφορά αποσκευών επιβατών: Για κάθε μία (1) 
αποσκευή των επιβατών το βάρος της οποίας υπερβαί¬ 
νει τα δέκα (10) κιλά 0,35 €. 

δ.3. Επιβάρυνση για κάθε μίσθωση που γίνεται από 
σιδηροδρομικούς σταθμούς, σταθμούς υπεραστικών 
λεωφορείων και λιμάνια, 0,95 €. 

δ.4. Επιβάρυνση για κάθε μίσθωση που γίνεται από 
και προς αεροδρόμια: 

- Διεθνής Αερολιμένας Αθηνών «ΕΛΕΥΘΕΡΙΟΣ ΒΕΝΙ- 
ΖΕΛΟΣ»: 3,40 € 

- Διεθνής Κρατικός Αερολιμένας Θεσσαλονίκης «ΜΑ¬ 
ΚΕΔΟΝΙΑ.»: 2,80 € 

- Λοιπά Αεροδρόμια της χώρας: 2,30 € 
ε. Περιπτώσεις ειδικών προσαυξήσεων: 

Μεταφορά επιβάτη κατόπιν προμίσθωσης (είτε άμε¬ 
ση είτε σε προσυμφωνημένη ώρα εκκίνησης): από 0 € 
έως 5 € 


2. Στις περιπτώσεις όπου Ε.Δ.Χ. - ΤΑΞΙ αυτοκίνητο 
κατά την εκτέλεση διαδρομής, το σύνολο της οποίας 
πραγματοποιείται εντός των ορίων της έδρας- διοικη¬ 
τικής μονάδας, παραμείνει καθ’ υπόδειξη του επιβάτη 
και για οποιονδήποτε λόγο υποχρεωτικά σταθμευμένο 
αναμένοντας την επανεπιβίβαση αυτού σε σημείο εντός 
των ορίων της έδρας- διοικητικής μονάδας για χρονικό 
διάστημα πλέον των είκοσι (20’) λεπτών, τότε εισπράτ- 
τεται, κατόπιν ελεύθερης συμφωνίας μεταξύ του οδηγού 
του αυτοκινήτου και του επιβάτη η οποία συνάπτεται 
εξαρχής και πριν την έναρξη της διαδρομής του Ε.Δ.Χ.- 
ΤΑΞΙ αυτοκινήτου, κόμιστρο κατ’ ανώτατο όριο 25 € ανά 
ώρα, συμπεριλαμβανομένου του Φ.Π.Α. 

Κατά την παροχή των ανωτέρω υπηρεσιών η λειτουρ¬ 
γία του ταξιμέτρου είναι υποχρεωτική ενώ η τιμολόγηση 
γίνεται με την έκδοση σχετικού τιμολογίου παροχής 
υπηρεσιών ανεξαρτήτως των αναγραφόμενων στο τα¬ 
ξίμετρο ενδείξεων. Σε κάθε περίπτωση, οι οδηγοί των 
Ε.Δ.Χ. αυτοκινήτων - ΤΑΞΙ είναι απαραίτητα εφοδια¬ 
σμένοι με το σχετικό τιμολόγιο παροχής υπηρεσιών, 
το οποίο εκδίδεται με την επιβίβαση του πελάτη και 
στο οποίο αναγράφεται η συγκεκριμένη ημέρα και ώρα 
επιβίβασης (έναρξη της διαδρομής) καθώς και το ονο¬ 
ματεπώνυμο αυτού, ενώ το τελικό προς πληρωμή ποσό 
συμπληρώνεται με την ολοκλήρωση της παρεχόμενης 
υπηρεσίας και την αποβίβαση του επιβάτη. 

3. Λειτουργία ταξιμέτρου στις περιπτώσεις μίσθωσης 
και προμίσθωσης: 

Στις περιπτώσεις προμίσθωσης και μίσθωσης Ε.Δ.Χ.- 
ΤΑΞΙ αυτοκινήτου το ταξίμετρο τίθεται σε λειτουργία 
στο σημείο επιβίβασης του επιβάτη και λειτουργεί έως 
το τέλος της διαδρομής με χρήση τιμολογίου 1 για την 
απόσταση που διανύεται εντός της περιμετρικής ζώνης 
ή εντός των διοικητικών ορίων της έδρας - διοικητικής 
μονάδας του Ε.Δ.Χ. - ΤΑΞΙ αυτοκινήτου, εφόσον δεν 
υφίσταται περιμετρική ζώνη, και με χρήση τιμολογίου 2 
για την απόσταση που διανύεται εκτός της περιμετρικής 
ζώνης ή εκτός των διοικητικών ορίων της έδρας- διοι¬ 
κητικής μονάδας του Ε.Δ.Χ. - ΤΑΞΙ αυτοκινήτου, εφόσον 
δεν υφίσταται περιμετρική ζώνη. Επίσης, τιμολόγιο 2 
εφαρμόζεται για τις ώρες 00:00’ έως 05:00’ για κάθε 
χιλιόμετρο διαδρομής που το Ε.Δ.Χ. - ΤΑΞΙ εκτελεί είτε 
εντός είτε εκτός της περιμετρικής ζώνης ή των διοικη¬ 
τικών ορίων της έδρας- διοικητικής μονάδας του Ε.Δ.Χ. 
- ΤΑΞΙ αυτοκινήτου, εφόσον δεν υφίσταται περιμετρική 
ζώνη. 

4. Κατά τα λοιπά εφαρμογή έχουν οι υπ’ αριθμ. 
οικ 61510/5758/30-12-2010 (Β'/2011) και Α 35070/3360/ 
17-10-2013 (Β72738) υ.α. 

5. Με την παρούσα καταργείται η υπ’ αριθμ. 
Α 5790/575/24-04-2009 (Β7756) απόφαση του Υπουργού 
Μεταφορών και Επικοινωνιών, όπως έχει τροποποιηθεί 
και ισχύει. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 2014 

Ο ΥΦΥΠΟΥΡΓΟΣ 


ΜΙΧΑΗΛ ΠΑΠΑΔΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ίΐοοοή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-ΓΟΠΤ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ,Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ,Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-π)3ΪΙ: ννβόπΐ33ίβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 












































































